Αμφιδέτης

Ο αμφιδέτης στη σιδηροδρομική ορολογίαΚανονισμός αρ. 2195/2002 περί κοινού λεξιλογίου για δημόσιες συμβάσεις, σελ. 56, κωδικός 27356230-6  είναι μία σιδερένια ράγα που ενώνει δύο σιδηροτροχιές στα πλάγια. Οι σιδηροτροχιές τοποθετούνται κατά μήκος η μία δίπλα στην άλλη, αφήνοντας αρμούς ανάμεσα τους σε περίπτωση διαστολής. Η ένωση των σιδηροτροχιών επιτυγχάνεται με την τοποθέτηση αμφιδετών στους αρμούς και το βίδωμα τους με μπουλόνια. Οι αμφιδέτες χωρίζονται σε δύο κατηγορίες: οι απλοί και οι μονωμένοι για γραμμές με σηματοδότηση, ώστε να αποκλειστεί ένα τμήμα της γραμμήςΕΠΙΛΕΓΜΕΝΑ ΘΕΜΑΤΑ ΣΙΔΗΡΟΔΡΟΜΙΚΗΣ, σελ.153, 8ο εξάμηνο, 2012, Τμήμα πολιτικών μηχανικών πανεπιστημίου Θεσσαλίας.

 Ιστορικό 
Ο αμφιδέτης εφευρέθηκε από τον Ουίλιαμ Μπριτζις ΆνπαμςRansom, P. J. G. (1990). The Victorian Railway and How it Evolved. Λονδίνο : Χάινεμαν. σελ. 224 τον Μάιο του 1842, λόγω της δυσαρέσκειας του με τα τότε συστήματα ένωσης σιδηροτροχιώνRansom, P. J. G. (1990). The Victorian Railway and How it Evolved. Λονδίνο : Χάινεμαν. σελ. 224-229. Παρατήρησε πως με τον τότε τρόπο ένωσης, η σιδηροτροχιά σε ένα σημείο ήταν πολύ αδύναμη. Εργάστηκε στην εφεύρεσή του στη γραμμή Eastern Counties το 1844, αλλά μόνο ως σφήνα ανάμεσα στους αρμούς των ραγών. Τρία χρόνια αργότερα, το 1847, ο Άνταμς μαζί με τον Ρόμπερτ Ρίτσαρντσον κατοχύρωσαν την εφεύρεση τουςManby (1857: 273), ενώ το 1849 ο Τζέιμς Σάμιουελ μηχανικός της ECR ανέπτυξε αμφιδέτες που θα μπορούσαν να βιδωθούν στις ράγες.

 Τεχνικά χαρακτηριστικά 
Ο αμφιδέτης θα πρέπει να πληροί τα παρακάτω χαρακτηριστικάΕΠΙΛΕΓΜΕΝΑ ΘΕΜΑΤΑ ΣΙΔΗΡΟΔΡΟΜΙΚΗΣ, σελ.154, 8ο εξάμηνο, 2012, Τμήμα πολιτικών μηχανικών πανεπιστημίου Θεσσαλίας:
Να συνδέονται με τέτοιο τρόπο οι ράγες, ώστε να λειτουργούν ως ενιαίος δοκός
Να παρουσιάζει μια αντίσταση, όση των ραγών, στην παραμόρφωση
Να εμποδίζει τις κατακόρυφες και πλευρικές κινήσεις των άκρων της κάθε σιδηροτροχιάς σε σχέση με την άλλη, επιτρέποντας όμως τη διαστολή
Η κατασκευή να είναι απλή

Αν η γραμμή είναι ηλεκτροκίνητη, τότε στους αμφιδέτες τοποθετούνται χάλκινα καλώδια για να συνεχίσει το ρεύμα να διέρχεται μέσα από τις ράγες.

 Βελτιώσεις 
Αν και οι αμφιδέτες ενισχύουν τα αδύναμα σημεία των σιδηροτροχιών, μπορούν ακόμα να γίνουν βελτιώσεις, όπως για παράδειγμα η ένωση των ραγών με ηλεκτροσυγκόλληση θερμίτη. Το 1967, στο Χίθερ Γκριν των Βρετανικών Σιδηροδρόμων, έγινε ένα ατύχημα όταν ένα τρένο έσπασε έναν αμφιδέτη, με αποτέλεσμα την επίσπευση των εργασιών ενοποίησης των τροχιών πάνω σε τσιμεντένιους ή ξύλινους στρωτήρες.

 Δείτε επίσης 

 Σιδηροτροχιά
 Στρωτήρες

 Παραπομπές 

 Βιβλιογραφία 

 Ellis, C. Hamilton (1958). Twenty Locomotive Men, Ian Allan Ltd, Λονδίνο.

Κατηγορία:Σιδηροδρομικές μεταφορές